ส่วนที่ 1

ข้อมูลสรุป (Executive Summary)

บริษัท ทรู คอร์ปอเรชั่น จำกัด (มหาชน) (“ทรู” หรือ “บริษัท”) และบริษัทย่อย
ประกอบธุรกิจให้บริการสื่อสารโทรคมนาคม โดยได้ทำสัญญาร่วมการงานและร่วมลงทุน
(“สัญญาร่วมการงานฯ”) กับองค์การโทรศัพท์แห่งประเทศไทย (ปัจจุบัน คือ บริษัท ทีโอที จำกัด
(มหาชน) หรือ “ทีโอที”) และมีบริษัทย่อยทำสัญญากับการสื่อสารแห่งประเทศไทย (ปัจจุบัน คือ
บริษัท กสท โทรคมนาคม จำกัด (มหาชน) หรือ “กสท”)

ทรูคือผู้ให้บริการสื่อสารที่ครบวงจร โดยให้บริการครอบคลุมทั้งบริการเสียง ข้อมูล และภาพ
เพื่อตอบสนองทุกความต้องการของลูกค้า

ทรูเป็นผู้ให้บริการรายใหญ่ที่สุดสำหรับบริการอินเทอร์เน็ต บริการบรอดแบนด์สำหรับลูกค้าทั่วไป
และบริการโทรทัศน์ระบบบอกรับเป็นสมาชิก
รวมทั้งยังเป็นผู้ให้บริการโทรศัพท์พื้นฐานรายใหญ่ที่สุดในเขตกรุงเทพมหานครและปริมณฑล
และเป็นผู้ให้บริการโทรศัพท์เคลื่อนที่รายใหญ่อันดับสามของประเทศ

วิสัยทัศน์ของทรู คือ การเป็นผู้นำ Convergence Lifestyle
โดยทำให้ลูกค้าสามารถสื่อสารถึงกันและกัน และเข้าถึงข้อมูล ข่าวสาร
ความรู้และสาระบันเทิงต่างๆ ที่ตอบสนองตรงตามไลฟ์สไตล์ พร้อมๆ กับการสร้างคุณค่าให้กับองค์กร
พนักงาน และผู้ถือหุ้น

ในปี 2549 กลุ่มทรูมีความคืบหน้าในยุทธศาสตร์การเป็นผู้นำ Convergence Lifestyle
ซึ่งเป็นรากฐานสำคัญในการเติบโตของกลุ่มในอนาคต
โดยสามารถเพิ่มคุณค่าให้ผู้ใช้บริการด้วยการผสมผสานบริการ
ทั้งด้านเสียง ข้อมูล และวิดีโอ สร้างนวัตกรรมที่ตอบสนองตรงไลฟ์สไตล์ของผู้บริโภคยุคใหม่ทุกกลุ่ม
เป้าหมาย ภายใต้แบรนด์ทรู ซึ่งทำให้ทรูแตกต่างจากผู้ให้บริการรายอื่น
รวมทั้งช่วยเพิ่มส่วนแบ่งตลาด และทำให้อัตราการยกเลิกของลูกค้าลดลง และปัจจุบัน
ทรูเป็นหนึ่งในผู้นำแบรนด์ ด้านไลฟ์สไตล์ระดับ
แนวหน้าของประเทศไทย

ความก้าวหน้าในปี 2549

-   รายได้จากบริการโดยรวม 50.4 พันล้านบาท (เพิ่มขึ้น 21.7%)

-   EBITDA 16.9 พันล้านบาท (เพิ่มขึ้น 7.8%)

-   ทรูมูฟมีจำนวนผู้ใช้บริการรายใหม่เพิ่มขึ้น 3.1 ล้านรายและเปลี่ยนแบรนด์จากออเร้นจ์

-   รายได้และจำนวนผู้ใช้บริการบรอดแบนด์สำหรับลูกค้าทั่วไปเพิ่มสูงขึ้นเป็นประวัติการณ์

-   ทรูวิชั่นส์ (ชื่อเดิม ยูบีซี) ได้รวมเข้ามาเป็นส่วนหนึ่งของกลุ่มทรู

-   การชำระคืนหนี้อย่างต่อเนื่องทำให้งบดุลของทรูแข็งแกร่งยิ่งขึ้น

-   ผู้ใช้บริการ (ครัวเรือน) เพิ่มขึ้น เป็นกว่า 11 ล้านราย ซึ่งได้แก่

  โทรศัพท์เคลื่อนที่ (ทรูมูฟ) 7.58 ล้านราย

  โทรศัพท์พื้นฐาน 1.98 ล้านราย

  บรอดแบนด์และอินเทอร์เน็ต 0.85 ล้านราย

  โทรทัศน์ระบบบอกรับสมาชิก (ทรูวิชั่นส์) 0.56 ล้านราย

  โทรศัพท์พื้นฐานพกพา (WE PCT) 0.35 ล้านราย

อย่างไรก็ดี ถึงแม้ว่าในปี 2550 กลุ่มบริษัททรูจะเล็งเห็นโอกาสการเติบโตในหลายๆ ด้าน
แต่ยังคงมีปัจจัยความเสี่ยงทั่วไปและปัจจัยความเสี่ยงเฉพาะบางประการ
ซึ่งอาจส่งผลกระทบต่อผลการดำเนินงานของบริษัทและบริษัทในเครือ
ซึ่งสามารถอ่านรายละเอียดเกี่ยวกับ “ปัจจัยความเสี่ยง” ได้ในส่วนที่ 2

สินค้าและบริการของกลุ่มบริษัททรู แบ่งออกได้เป็น 3 กลุ่มหลัก ๆ ดังนี้

  1. บริการโทรศัพท์พื้นฐาน (Wireline)

  2. บริการโทรศัพท์เคลื่อนที่ (Wireless)

  3. บริการโทรทัศน์ระบบบอกรับเป็นสมาชิก (Pay - TV)

ข้อมูลที่สำคัญของฐานะการเงินและผลการดำเนินงานของบริษัทและบริษัทย่อย ณ วันที่ 31 ธันวาคม
2549 มีดังนี้

- สินทรัพย์รวม 122,956 ล้านบาท

- หนี้สินรวม 115,556 ล้านบาท

- ส่วนของผู้ถือหุ้น 7,400 ล้านบาท

- กำไร (ขาดทุน) สุทธิ (4,180) ล้านบาท

ทั้งนี้ สามารถอ่านรายละเอียดเกี่ยวกับบริษัทได้ในส่วนที่ 2 ของแบบแสดงรายการข้อมูลนี้ ซึ่งเป็นข้อมูลเกี่ยวกับบริษัทในรายละเอียด

ในแบบ 56-1 นี้ คำว่า “ทรู” “บริษัท” “บริษัทในเครือ” และ “บริษัทย่อย” หมายความถึง บริษัท
ทรู
คอร์ปอเรชั่น จำกัด (มหาชน) และ/หรือ บริษัทในเครือ และ/หรือ บริษัทย่อย
ในกรณีที่มีข้อสงสัยว่าบริษัทใดเป็น
ผู้รับผิดชอบหรือดำเนินการกิจการหนึ่งกิจการใดที่ปรากฎในหนังสือชี้ชวนนี้ สามารถส่งคำถามมาได้ที่

  ฝ่ายลงทุนสัมพันธ์
  บริษัท ทรู คอร์ปอเรชั่น จำกัด (มหาชน)
  เลขที่ 18 อาคาร ทรูทาวเวอร์ ชั้น 27 ถนนรัชดาภิเษก แขวงห้วยขวาง เขตห้วยขวาง

  กรุงเทพฯ 10310
  โทรศัพท์ 66 (0) 2699-2515 โทรสาร 66 (0) 2643-0515

อีเมล์ Ir_office@truecorp.co.th